เจ้าหน้าที่หนุ่มมอบตัว ปฏิเสธชำเรานักเรียนสาวเมาหลับในแกร็บคาร์ 
เจ้าหน้าที่หนุ่มที่อุดรธานีคนขับแกร็บคาร์ พร้อมแม่ ทนายความ เข้ามอบตัวรับทราบข้อกล่าวหา หลัง นร.สาว 17 แจ้งความ ถูกข่มขืนขณะเมาหลับในรถ มีการโทรมาขอเคลียร์ อ้างเห็นนอนนิ่งไม่ขัดขืนนึกว่าสมยอม ผู้ต้องหาปฏิเสธ ,กรณี น.ส.หนึ่ง (นามสมมติ) อายุ 17 ปี นักเรียนชั้น ม.5 โรงเรียนใน จ.อุดรธานี กลับจากฉลองวันเกิดเพื่อนที่หอพักบริเวณถนนอุดรดุษฎี ดื่มเหล้าจนเมา และโทรเรียกแกร็บคาร์ไปส่งหอพัก แต่กลับถูกคนขับข่มขืนกระทำชำเราที่เบาะหลังในรถขณะเมาหลับ หลังสร่างเมาได้ขึ้นโรงพักแจ้งความดำเนินคดีจนถึงที่สุด,ฝ่ายคู่กรณีเป็นเจ้าหน้าที่หน่วยงานราชการแห่งหนึ่งใน จ.อุดรธานี ที่หาลำไผ่ด้วยการขับแกร็บคาร์ ได้โทรมารับสารภาพว่าทำจริง เพราะอารมณ์ชั่ววูบ อีกทั้งไม่มีการขัดขืนเลยคิดว่าสมยอม จึงทำต่อจนสำเร็จความใคร่ ก่อนจะให้แม่โทรมาเกลี้ยกล่อมให้กลับคำว่าสมยอม พร้อมจะชดใช้ค่าเสียหายให้ เหตุเกิดเวลา 02.42 น. วันที่ 19 กันยายน ตามที่เสนอข่าวไปแล้ว,ความคืบหน้าเมื่อเวลา 13.00 น. วันที่ 23 กันยายน นายอภินันท์ (ขอสงวนนามสกุล) อายุ 33 ปี ลูกจ้างชั่วคราว สำนักงานราชการแห่งหนึ่งใน จ.อุดรธานี อยู่หมู่ 7 ต.หายโศก อ.บ้านผือ จ.อุดรธานี มีอาชีพเสริมขับแกร็บคาร์ ผู้ถูกกล่าวหา เดินทางมาพร้อมกับมารดาและทนายความ เพื่อเข้ามอบตัวต่อ พ.ต.ต.เปลวทอง สารีนันท์ สว.(สอบสวน) สภ.เมืองอุดรธานี เพื่อรับทราบข้อกล่าวหา ท่ามกลางสื่อมวลชนที่รอติดตามทำข่าว โดยไม่อนุญาตให้เข้าบันทึกภาพ ใช้เวลาสอบสวนปากคำประมาณ 3 ชั่วโมง ส่วนรถฮอนด้า ซิตี้ สีขาว คันเกิดเหตุ ตำรวจสืบสวนได้ไปตรวจยึดที่บ้าน อ.บ้านผือ นำมาตรวจหาหลักฐาน,พ.ต.ต.เปลวทอง สารีนันท์ สว.(สอบสวน) สภ.เมืองอุดรานี เปิดเผยว่า ได้แจ้งข้อหา แจ้ง 4 ข้อหาแก่ นายอภินันท์ คนขับรถแกร็บคาร์ 1.พรากผู้เยาว์อายุกว่าสิบห้าปีแต่ไม่เกินสิบแปดปีไปเสียจากผู้ปกครอง บิดา มารดา หรือผู้ดูแล โดยเด็กไม่เต็มใจไปด้วย 2.พรากผู้เยาว์อายุสิบห้าปีแต่ไม่เกินสิบแปดปีไปเพื่อทำอนาจาร โดยผู้เยาว์นั้นไม่ยินยอม 3.กระทำชำเราผู้อื่นในสภาวะผู้อื่น โดยผู้นั้นอยู่ในสภาวะขัดขืนได้ 4.ไม่มีใบอนุญาตขับรถยนต์สาธารณะ เบื้องต้นผู้ต้องหาให้การปฏิเสธทุกข้อกล่าวหา ขอให้การในชั้นศาล ก่อนนำตัวไปพิมพ์ลายนิ้วมือ และไปเก็บตัวอย่างดีเอ็นเอที่สำนักงานพิสูจน์หลักฐาน จ.อุดรธานี,ด้าน พ.ต.ท.บำรุง แนบชิดชัย รอง ผกก.สอบสวน สภ.เมืองอุดรธานี เปิดเผยว่า คดีนี้ยอมความไม่ได้ เพราะผู้เสียหายเป็นเยาวชน ส่วนผู้ต้องหาเดินทางมาพบพนักงานสอบสวนเพื่อรับทราบข้อกล่าวหา และไม่มีท่าทีจะหลบหนี จึงปล่อยตัวไป แต่มีข้อแม้ว่าเมื่อพนักงานสอบสวนเรียกจะต้องมาพบทุกครั้ง เนื่องจากผู้ต้องหาให้การปฏิเสธจึงงดการนำชี้จุดเกิดเหตุ หลังจากนี้จะเรียกผู้เสียหายรวมทั้งพยานมาสอบสวนเพิ่มเติม รวมทั้งหาหลักฐานทางโซเชียล เเชตไลน์ระหว่างผู้ต้องหาและผู้เสียหาย รวบรวมส่งพนักงานอัยการพิจารณาสั่งฟ้องต่อไป.
เจ้าหน้าที่หนุ่มที่อุดรธานีคนขับแกร็บคาร์ พร้อมแม่ ทนายความเข้ามอบตัวรับทราบข้อกล่าวหา หลัง นร.สาว 17 แจ้งความ ถูกข่มขืนขณะเมาหลับในรถ มีการโทรมาขอเคลียร์ อ้างเห็นนอนนิ่งไม่ขัดขืนนึกว่าสมยอม
ข่มขืนในรถ,ข่มขืนในแกร็บคาร์,เมาหลับ,ข่มขืนนักเรียน,แกร็บคาร์ข่มขืน,ข่าวทั่วไป